ΓΡΑΠΤΗ ΕΡΩΤΗΣΗ E-3131/02

υποβολή: Alexander de Roo (Verts/ALE) προς την Επιτροπή

(4 Νοεμβρίου 2002)

Θέμα: Εργοστάσιο φυσικού αερίου στη Μάλτα

Η Multigas Ltd είναι ο βασικός παραγωγός φυσικού αερίου για βιομηχανικούς και ιατρικούς σκοπούς στη Μάλτα. Έχει αναλάβει την παραγωγή και διανομή οξυγόνου, αζώτου, διοξειδίου του άνθρακα, πεπιεσμένου αέρα, ξηρού πάγου, ακετυλενίου καιδρογόνου ενώ εισάγει πολλά άλλα είδη αερίων για εφαρμογές στον ιατρικό, βιομηχανικό και ψυκτικό τομέα.

Η Multigas Ltd σκοπεύει να μεταφερθεί από τοπάρχον εργοστάσιο στο Hamrun σε ένα νέο εργοστάσιο που θα χτιστεί στο Kirkop, σε απόσταση 70 μέτρων από κατοικήσιμη περιοχή. Οι νέες εγκαταστάσεις θα χρησιμοποιηθούν επίσης για την αποθήκευση φιαλών αερίου, ακετυλενίου και αμμωνίας, που είναι εξαιρετικά επικίνδυνα και εύφλεκτα αέρια.

Η εταιρεία έλαβε άδεια από τις αρμόδιες αρχές της Μάλτας μετά απόποβολή δήλωσης περιβαλλοντικού σχεδιασμού που, κανονικά, πρέπει να αντιστοιχεί στην αξιολόγηση των περιβαλλοντικών επιπτώσεων που απαιτείται για παρόμοια σχέδια.

1. Κρίνει η Επιτροπή ότι η δήλωση αυτή αντιστοιχεί όντως στην αξιολόγηση περιβαλλοντικών επιπτώσεων, όπως ορίζεται στην κοινοτική νομοθεσία· Εάν όχι, σκοπεύει να προτείνει στις αρχές της Μάλτας να εφαρμόσουν για το σχέδιο αυτό την προβλεπόμενη κοινοτική αξιολόγηση·

2. Όσον αφορά την ανάλυση και αξιολόγηση των κινδύνων, η νέα Multigas Ltd τηρεί την κοινοτική νομοθεσία, και ειδικότερα την οδηγία 96/82/ΕΚ(1) (οδηγία ΙΙ για το Σεβέζο) και την προτεινόμενη τροποποίηση αυτής της οδηγίας·

3. Συμφωνεί η Επιτροπή με την άποψή μου ότι η νέες εγκαταστάσεις της Multigas Ltd θα βρίσκονταιπερβολικά κοντά στην κατοικημένη περιοχή του Kirkop;

4. Συμφωνεί η Επιτροπή ότι ο θόρυβος από το εργοστάσιο, η αύξηση της κίνησης, και ως εκ τούτου και του θορύβου, και η αύξηση των μεταφορών αερίου για βιομηχανικούς και ιατρικούς σκοπούς θα βλάψουν την ατμόσφαιρα που επικρατεί στην κοινωνία του Kirkop;

5. Η οδηγία που αφορά την αξιολόγηση και διαχείριση του περιβαλλοντικού θορύβου (2002/49/ΕΚ(2)) θα εφαρμοστεί στο σχέδιο αυτό·

(1) ΕΕ L 10 της 14.1.1997, σελ. 13.

(2) ΕΕ L 189 της 18.7.2002, σελ. 12.

Απάντηση της κας Wallstrm εξ ονόματος της Επιτροπής

(6 Ιανουαρίου 2003)

1. Η άδεια την οποία εξέδωσε η Αρχή Προγραμματισμού για τη μετεγκατάσταση του εν λόγω εργοστασίου φυσικού αερίου βασίστηκε στη Δήλωση Περιβαλλοντικού Σχεδιασμού (ΔΠΣ) που εκδόθηκε σύμφωνα με τον τότε ισχύοντα νόμο της Μάλτας για την Εκτίμηση Περιβαλλοντικών Επιπτώσεων (ΕΠΕ). Δεδομένης της απουσίας στοιχείων σχετικά με την ύπαρξη σημαντικής παράβασης των κοινοτικών απαιτήσεων κατά τη διάρκεια της διαδικασίας έγκρισης για το εν λόγω έργο, η Επιτροπή δεν σκοπεύει στην παρούσα φάση να διαβιβάσειποδείξεις ή κάποιο αίτημα προς τις αρχές της Μάλτας σχετικά με το εν λόγω έργο.

2. Η οδηγία 96/82/ΕΚ του Συμβουλίου της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (που ονομάζεται επίσης οδηγία Seveso II) έχει ως στόχο την πρόληψη σοβαρών ατυχημάτων λόγω επικίνδυνων ουσιών και τον περιορισμό των επιπτώσεών τους για τον άνθρωπο και το περιβάλλον. Η οδηγία ισχύει επίσης για τα εργοστάσια και για τις εγκαταστάσεις αποθήκευσης χημικών όπου διατηρούνται ποσότητες επικίνδυνων ουσιών οι οποίεςπερβαίνουν ορισμένα όρια τα οποία ορίζει η οδηγία. Σύμφωνα με τις πληροφορίες που λήφθηκαν από τις αρχές της Μάλτας, το εργοστάσιο φυσικού αερίου στο Kirkop δεν εμπίπτει στην οδηγία αυτή.

3. Λόγω της απουσίας επαρκών λεπτομερών πληροφοριών σχετικά με την τοποθεσία του εργοστασίου και τους ενεχόμενους κινδύνους, η Επιτροπή δεν είναι σε θέση να εκφράσει οιαδήποτε γνώμη σχετικά με το κατά πόσον η απόσταση του εργοστασίου από κατοικημένες περιοχές είναι η ενδεδειγμένη ή όχι. Η ισχύουσα κοινοτική νομοθεσία δεν προβλέπει συγκεκριμένα όρια στο θέμα αυτό και οι αποφάσεις πρέπει να λαμβάνονται κατά περίπτωση.

4. Κατά τη διαδικασία εκτίμησης των περιβαλλοντικών επιπτώσεων του έργου αυτού, έγινε αξιολόγηση των δυνητικών αρνητικών επιπτώσεων του θορύβου (από τη λειτουργία του εργοστασίου και την οδική κυκλοφορία) στον πληθυσμό. Τα συμπεράσματα αναφέρουν ότι δεν θαπάρξουν σημαντικές επιπτώσεις. Ειδικότερα όσον αφορά τον θόρυβο από την αύξηση της κυκλοφορίας, η μη τεχνική σύνοψη της έκθεσης περιβαλλοντικών επιπτώσεων εξηγεί ότι η εγκατάσταση στο Kirkop έχει άμεση πρόσβαση στην οδική αρτηρία. Κατά συνέπεια, η παραγόμενη κυκλοφορία από και προς την εγκατάσταση δεν θα έχει επίπτωση στις αστικές περιοχές. Παράλληλα, το Υπουργείο Δημοσίων Έργων, που είναι τώρα εγκατεστημένο την ίδια βιομηχανική ζώνη, θα μεταφερθεί με αποτέλεσμα να μειωθεί η κυκλοφορία. Κατά τη διάρκεια της λειτουργίας, η μελέτη αναφέρει ότι υπό την προϋπόθεση της παροχής κατάλληλων διασφαλίσεων, το προτεινόμενο έργο δεν θα προκαλέσει ηχητικές οχλήσεις στα άτομα που κατοικούν πλησίον του Kirkop.

5. Η Μάλτα θα πρέπει να ενσωματώσει και να θέσει σε εφαρμογή τη νέα οδηγία 2002/49/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την αξιολόγηση και διαχείριση του περιβαλλοντικού θορύβου, όπως και οποιοδήποτε άλλο κράτος μέλος μετά την προσχώρηση. Η τελική ημερομηνία για την ενσωμάτωση είναι η 18η Ιουλίου 2004. Η Μάλτα θα πρέπει στη συνέχεια να συμμορφωθεί με τιςποχρεώσεις της εν λόγω οδηγίας, που επιβάλλουν τη στρατηγική χαρτογράφηση του θορύβου και την εκπόνηση σχεδίων δράσης σε περιοχές πλησίον σημαντικών μεταφορικώνποδομών και σε πολεοδομικά συγκροτήματα με περισσότερους των 250 000 κατοίκων σε πρώτη φάση (2007-2008), και περισσότερους των 100 000 κατοίκων σε δεύτερη φάση (2012-2013).